Parasétamol
Parasétamol utawa Acetaminophen ya iku sawijining obat kang kawentar kanggo nambani lara mumet, nyeri, lan awak panas. Obat iki kasedhiya maujud tablet 500 mg dan 600 mg, sirup, drop, suppositoria, lan infus. Obat iki makarya kanthi ngurangi zat penyebab peradhangan ya kuwi prostaglandin. Menawa kadhar prostaglandin ing awak mudhun, rasa nyeri ing awak uga luwih entheng. Obat kang kalebu pepenthan analgesik lan antipiretik iki di dol bebas ing pasar. Iki bisa dikonsumsi wong dhiwasa lan bocah.

Cara nyimpen obat 
Obat iki prayogané disimpen ana ing hawa ruwang. Obat iki diadohaké saka sunaring srengéngé langsung lan papan panggonan sing ampeg. Parasétamol aja didèlèh ing kolah utawa jedhing lan lemeri ès utamané ing freezer. Saben mèrék nduwéni paugeran anggoné nyimpen obat iki. Gatèkaké prèntah nyimpen ing wungkusé.

Parasétamol iki luwih becik diadohaké marang obat liya utamané sing ambuné sengak. Adohaké obat iki marang bocah cilik lan uga kewan klangenan. Aja mbuwang obat iki menyang pecerèn kolah. Sadurungé migunakaké Parasétamol, kudu ndeleng tanggal kadaluwarsa ing ana ing wungkusé. Menawa wis kliwat tanggal kadaluwarsa, luwih becik diguwak. Anggoné mbuwang iki ora kena sembrana.

Èfèk samping 
Ana èfèk samping nalika migunakaké obat iki ya kuwi:

 Lara weteng
 Mukok
 Ora napsu mangan
 Gatel-gatel
 Kekeselen
 Kringeten
 Kulit dadi kuning

Pustaka 

Obat